Por outra banda, estase a obviar a importante función de descarbonización da economía que realiza o monte galego, tal e como recoñece expresamente a propia Lei 7/2012, de 28 de xuño de Montes de Galicia na súa Exposición de Motivos.

-  FRAGMENTACIÓN DO PROXECTO INDUSTRIAL EÓLICO EN VARIOS PROXECTOS INDEPENDENTES. DIVISIÓN ARTIFICIOSA E FRAUDE DE LEI.

Tan só se somete a exposición pública o proxecto do parque eólico dos Cotos, pero non a súa infraestrutura asociada de evacuación. Non se somete a avaliación ambiental conxunta o parque e a totalidade das súas infraestruturas de evacuación. Polo tanto, a veciñanza afectada pola liña de evacuación de municipios como Ponte Caldelas cando teña a opción de avaliar o impacto desta infraestrutura, parte das instalacións (aeroxeradores, Set, gabias de cableado…etc) é probable que xa conten con unha declaración de impacto ambiental aprobada ou incluso co proxecto aprobado, non tendo opcións para decidir nin poder valorar a totalidade das infraestruturas do parque. Réstase e incluso se impide a participación da cidadanía no proceso de tramitación da totalidade das infraestruturas do parque eólico como ben indica o Consello da Cultura Galega no seu informe antes citado. Vulnéranse por tanto dereitos das persoas, non só xa os dereitos á información e o dereito de participación, senón dereitos máis fundamentais como é o dereito á saúde, o dereito ao benestar físico e psíquico da cidadanía e das colectiviades, entendidas estas como as familias dos núcleos rurais afectados e o dereito a decidir, relacionados cos anteriores. Polo tanto, e a pesar de ser parte das infraestruturas de evacuación deste proxecto substráese da información pública co que se está a privar á cidadanía afectada e ao público da súa consulta e avaliación dos impactos ambientais vulnerándose a Lei 21/2013, de 9 de decembro de avaliación ambiental e a Lei 24/2013, do 26 de decembro, do Sector Eléctrico.

### Artigo 21. Actividades de produción de enerxía eléctrica.

'5. Formarán parte da instalación de produción as súas infraestruturas de evacuación, que inclúen a conexión coa rede de transporte ou de distribución, e no seu caso, a transformación de enerxía eléctrica'. Esta práctica espúrea evidencia a vulneración flagrante da Lei 21/2013, de 9 de decembro de avaliación ambiental ao substraer os plans industriais da preceptiva avaliación ambiental estratéxica ao mesmo tempo que vulnera normativa internacional do alcance do Convenio de Aarhus.

-  Ausencia do estudo do potencial eólico entre a documentación sometida a exposición pública.

A mercantil promotora non acredita a existencia do recurso eólico. Tan só se basea nun software de modelización do cálculo da produción da enerxía anual estimada, cando o cambio climático está a afectar ao actual réxime dos ventos. Polo tanto, non hai datos reais que permitan acreditar a existencia do recurso eólico.

-  Ausencia de retorno social do proxecto industrial eólico.

A mercantil promotora non indica cal é o retorno social do proxecto. O parque non xera emprego algún nin repercute en modo algún de forma positiva na economía da zona. Todo o contrario: a severa afección paisaxística, ambiental e patrimonial afectará gravemente e de xeito irreversible ao benestar das familias, ao desarrollo da hostalería e do turismo e prevese que contrariamente ao que indican, a afección aos recursos hídricos da zona sexa irreversible. Tampouco se xustifican os motivos de instalar un parque eólico nunha área de investigación. Véxase o informe do Consello da Cultura galega: http://consellodacultura.gal/publicacion.php?id=4437

-  Afección significativa, severa e prexuizos irreparables para a Paisaxe e á biodiversidade. Incremento do Feísmo Paisaxístico e afección severa ao turismo e á hostalería:

O proxecto do parque eólico dos Cotos fragmenta os hábitats, os ecosistemas e implica directamente a perda de biodiversidade. Pero non son só estes parques. Existen outros parques no mesmo ámbito xeográfico. Os parques proxectados transforman as paisaxes de mosaicos agro - forestais nunha paisaxe inhóspita de marcado carácter industrial inzada de muíños e liñas de alta